

KĖDAINIŲ RAJONO SAVIVALDYBĖS TARYBA

SPRENDIMAS
DĖL PRITARIMO DALYVAUTI PARTNERIO TEISĖMIS VIETOS PROJEKTUOSE PAGAL VIETOS PLĖTROS STRATEGIJĄ „KĖDAINIŲ RAJONO VIETOS VEIKLOS GRUPĖS TERITORIJOS VIETOS PLĖTROS STRATEGIJA 2015˗2023 M.“ 

2023 m. gruodžio 22 d. Nr. TS-357
Kėdainiai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu                 Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 23.1.12.1, 23.1.12.3 ir 31.1 papunkčiais, Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių, patvirtintų Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“, 27.1.3.1 papunkčiu, vietos plėtros strategija „Kėdainių rajono vietos veiklos grupės teritorijos vietos plėtros strategija 2015−2023 m.“, įgyvendinama pagal Lietuvos kaimo plėtros 2014−2020 metų programos priemonę „LEADER programa“ (kaimo vietovių VPS) ir atsižvelgdama į Lančiūnavos bendruomenės centro 2023 m. lapkričio 22 d. raštą Nr. 2 „Dėl vietos projekto įgyvendinimo“, Paaluonio bendruomenės centro 2023 m. lapkričio 22 d. raštą Nr. 23/11/22 „Dėl vietos projekto įgyvendinimo“, Gineitų kaimo bendruomenės 2023 m. lapkričio 27 d. raštą Nr. 1 „Dėl vietos projekto įgyvendinimo“ ir Dotnuvos bendruomenės centro 2023 m. lapkričio 30 d. raštą Nr. 23/11/30 „Dėl vietos projekto įgyvendinimo“, Kėdainių rajono savivaldybės taryba n u s p r e n d ž i a: 
1. Pritarti Kėdainių rajono savivaldybės administracijos dalyvavimui partnerio teisėmis vietos projektuose, kurie bus vykdomi pagal vietos plėtros strategiją „Kėdainių rajono vietos veiklos grupės teritorijos vietos plėtros strategija 2015˗2023 m.“: 
1.1. Lančiūnavos bendruomenės centro vietos projekto „Sportuok saugiai“, kuris bus įgyvendinamas  Kėdainių rajono savivaldybės panaudos teise valdomame 0,7513 ha valstybinės žemės sklype (kadastrinis Nr. 5340/0005:25, unikalus Nr. 4400-4792-0109), esančiame adresu: Liepų al. 12, Lančiūnavos k., Vilainių sen., Kėdainių r. sav.;
1.2. Paaluonio bendruomenės centro vietos projekto „Iš kartos į kartą“, kuris bus įgyvendinamas Kėdainių rajono savivaldybės panaudos teise valdomame 0,5850 ha valstybinės žemės sklype (kadastrinis Nr. 5357/0003:422, unikalus Nr. 4400-2100-2553), esančiame adresu:                         Kaštonų g. 15, Paaluonio k., Pernaravos sen., Kėdainių r. sav.;
1.3. Gineitų kaimo bendruomenės vietos projekto „Infrastruktūros sukūrimas Gineituose, pritaikant ją bendruomenės, gyventojų laisvalaikiui, kultūrinei veiklai ir verslumui skatinti“, kuris bus įgyvendinamas Kėdainių rajono savivaldybės panaudos teise valdomame 0,4522 ha valstybinės žemės sklype (kadastrinis Nr. 5387/0006:139, unikalus Nr. 4400-5776-7554), esančiame adresu: Gineitų k., Vilainių sen., Kėdainių r. sav.;
1.4. Dotnuvos bendruomenės centro vietos projekto „Dotnuvos parko laisvalaikio erdvė“, kuris bus įgyvendinamas Kėdainių rajono savivaldybės panaudos teise valdomame 4,3390 ha valstybinės žemės sklype (kadastrinis Nr. 5317/0001:516, unikalus Nr. 4400-2125-1472), esančiame adresu: Sodų g. 2B, Dotnuva, Dotnuvos sen., Kėdainių r. sav.
 


2. Skirti iš Kėdainių rajono savivaldybės biudžeto 20 procentų visų tinkamų finansuoti vietos projektų išlaidų.  
[bookmark: _Hlk152752160]3. Pavesti Kėdainių rajono savivaldybės administracijos direktoriui pasirašyti Jungtinės veiklos sutartis su šio sprendimo 1 punkte įvardytų vietos projektų pareiškėjais.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.




Savivaldybės meras                                                                                                       Valentinas Tamulis

